PMIndiaData/PMIndiaSum huggingface dataset:
ఏశియ‌న్ గేమ్స్-2018 లో స్వ‌ర్ణాన్ని గెలుచుకొన్న భార‌తీయ రోయింగ్ జ‌ట్టు కు అభినంద‌న‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇండోనేశియా లోని జ‌కార్తా లో జ‌రిగిన 18వ ఏశియ‌న్ గేమ్స్ 2018 లో పురుషుల రోయింగ్ క్వాడ్రపల్‌ స్క‌ల్స్ ఈవెంట్ లో స్వ‌ర్ణాన్ని గెలుచుకొన్నందుకు గాను జ‌ట్టు స‌భ్యులైన శ్రీ స‌వ‌ర్ణ్ సింహ్‌, శ్రీ ద‌త్తూ బాబ‌న్ భోక‌న‌ల్‌, శ్రీ ఓం ప్ర‌కాశ్‌, శ్రీ సుఖ్‌మీత్ సింహ్ లను అభినందించారు. “మ‌న జ‌ట్టు ప్రదర్శించినటువంటి రోయింగ్ కళ ఘనమైందిగా ఉంది. పురుషుల రోయింగ్ క్వాడ్రపల్‌ స్క‌ల్స్ ఈవెంట్ లో స్వ‌ర్ణాన్ని గెలుచుకోవ‌డం ద్వారా భార‌త‌దేశ అతిశ‌యాన్ని వారు ఇనుమ‌డింపజేశారు. స‌వ‌ర్ణ్ సింహ్‌ గారు, ద‌త్తూ బాబ‌న్ భోక‌న‌ల్‌ గారు, ఓం ప్ర‌కాశ్‌ గారు, సుఖ్‌మీత్ సింహ్ గారు ల‌తో కూడిన జ‌ట్టు కు ఇవే అభినంద‌న‌లు” అని ప్ర‌ధాన మంత్రి త‌న సందేశం లో పేర్కొన్నారు.
మకర సంక్రాంతి.. ఉత్తరాయణం.. భోగి.. మాఘ్‌ బిహు.. పొంగల్ సందర్భంగా దేశ ప్రజలకు ప్ర‌ధాన‌మంత్రి శుభాకాంక్షలు

ప్రధానమంత్రి శ్రీ నరేంద్ర మోదీ ఇవాళ దేశ ప్రజలనుద్దేశించి వరుస ట్వీట్లద్వారా ఇచ్చిన సందేశంలో- “భారతదేశంలో ఉజ్వల సాంస్కృతిక వైవిధ్యాన్ని చాటే వివిధ పండుగలు చేసుకుంటున్నాం. ఈ పండుగల సందర్భంగా ప్రజలందరికీ నా శుభాకాంక్షలు” అని పేర్కొన్నారు. తదనుగుణంగా ఆయా పండుగ చేసుకుంటున్న ప్రజలకు ప్రత్యేకంగా సందేశం పంపారు. “మకర సంక్రాంతి సందర్భంగా శుభాకాంక్షలు.” https://t.co/4ittq5QTsr “ఉత్తరాయణం పండుగను వైభవంగా నిర్వహించుకోండి.” https://t.co/hHcMBzBJZP “అందరికీ భోగి శుభాకాంక్షలు. ఈ ప్రత్యేక పర్వదినం మన సమాజంలో ఆనంద స్ఫూర్తిని సుసంపన్నం చేయాలి. ఈ మేరకు నా దేశ పౌరులందరికీ చక్కని ఆరోగ్యం-శ్రేయస్సు కలగాలని ఆ దైవాన్ని నేను ప్రార్థిస్తున్నాను.” https://t.co/plBUW3psnB “మీకందరికీ మాఘ్‌ బిహు శుభాకాంక్షలు. ఈ పండుగ ప్రతి ఒక్కరి జీవితంలో ఆనందం ఇనుమడింపజేయాలని, సౌభాగ్యం ప్రసాదించాలని నేను ఆ సర్వేశ్వరుణ్ని ప్రార్థిస్తున్నాను.” https://t.co/mEiRGpHweZ “తమిళనాడు ఉజ్వల సంస్కృతిలో పొంగల్‌ పండుగ అంతర్భాగం. ఈ ప్రత్యేక సందర్భంలో ప్రతి ఒక్కరికీ.. ముఖ్యంగా ప్రపంచం అంతటాగల తమిళ ప్రజానీకానికి నా శుభాకాంక్షలు. ప్రకృతితో మన అనుబంధంతోపాటు సమాజంలో సోదర భావం అనంతంగా వర్ధిల్లాలని ప్రార్థిస్తున్నాను” అని ఆయన పేర్కొన్నారు. https://t.co/FjZqzzsLhr
రాజస్థాన్లోని జోధ్ పుర్ లో దు:ఖదాయక సిలిండర్ దుర్ఘటన జరిగిన అనంతరం పిఎమ్ఎన్ఆర్ఎఫ్ నుండిపరిహారాన్ని ప్రకటించిన ప్రధాన మంత్రి

రాజస్థాన్ లోని జోధ్ పుర్ లో జరిగిన సిలిండర్ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున మరియు ఇదే ఘటన లో గాయపడ్డ వ్యక్తుల కు 50 వేల రూపాయల చొప్పున పరిహారాన్ని ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ప్రధాన మంత్రి కార్యాలయం ఒక ట్వీట్ లో – ‘‘రాజస్థాన్ లోని జోధ్ పుర్ లో జరిగిన దు:ఖదాయక సిలిండర్ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ఇదే ఘటన లో గాయపడ్డ వ్యక్తుల కు ఒక్కొక్కరి కి 50 వేల రూపాయల చొప్పున ఇవ్వడం జరుగుతుంది.’’ అని తెలిపింది.
భార‌త‌దేశానికి మ‌రియు మొరాకో కు మ‌ధ్య న్యాయ రంగం లో ఎమ్ఒయు కు ఆమోదం తెలిపిన మంత్రివ‌ర్గం

భార‌త‌దేశానికి మ‌రియు మొరాకో లు న్యాయం మరియు శాస‌న రంగంలో వాటి యొక్క అనుభ‌వాన్ని మ‌రియు ప్రావీణ్యాన్ని పంచుకోవ‌డానికి అనువుగా న్యాయ రంగంలో ఇరు దేశాల స‌హ‌కారానికి ఉద్దేశించిన ఎమ్ఒయు పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదం తెలిపింది. న్యాయం మ‌రియు శాసన రంగం లోని అంశాల‌ను చ‌ర్చా స‌భ‌లు, స‌ద‌స్సులు ఇంకా వ‌ర్క్ షాప్ ల ద్వారా చ‌ర్చించేందుకు న్యాయ‌వాదుల‌కు, లా ఆఫీస‌ర్ల కు మ‌రియు న్యాయ శాస్త్ర విద్యార్థుల‌కు ఈ ఎమ్ఒయు ఒక అవ‌కాశాన్ని ఇస్తుంది.
మ‌క‌ర సంక్రాంతి ప‌ర్వ‌దినం సంద‌ర్భంగా క‌ర్ణాట‌క ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన‌మంత్రి శ్రీ న‌రేంద్ర మోదీ

ప్ర‌ధాన‌మంత్రి శ్రీ న‌రేంద్ర మోదీ క‌ర్ణాట‌క ప్ర‌జ‌ల‌కు మ‌క‌ర సంక్రాంతి ప‌ర్వ‌దినం సంద‌ర్భంగా శుభాకాంక్ష‌లు తెలియ‌జేశారు. క‌ర్ణాట‌క ముఖ్య‌మంత్రి శ్రీ బ‌స‌వరాజ్ ఎస్‌. బొమ్మ‌య్ తెలిపిన మ‌క‌ర సంక్రాంతి శుభాకాంక్ష‌ల‌కు స్పందిస్తూ ప్ర‌ధాన‌మంత్రి, దేశ ప్ర‌గ‌తికి మున్నెన్న‌డూ లేని రీతిలో త‌న వంతు పాత్ర పోషించిన క‌ర్ణాట‌క రాష్ట్రానికి చెందిన‌, క‌ర్ణాట‌క సోద‌ర సోద‌రీమ‌ణుల‌కు మ‌కర సంక్రాంతి శుభాకాంక్ష‌లు. కేంద్ర‌, రాష్ట్ర‌ప్ర‌భుత్వాలు రాష్ట్ర‌ప్ర‌జ‌ల సాధికార‌త‌కు క‌లిసిప‌నిచేయ‌డం కొన‌సాగిస్తాయి అని ప్ర‌ధాన‌మంత్రి త‌మ సందేశంలో పేర్కొన్నారు.
శ్యామ్ జీ కృష్ణ వర్మ జయంతి సందర్భంగా ఆయనను స్మరించుకున్న ప్రధాన మంత్రి

శ్యామ్ జీ కృష్ణ వర్మ జయంతి సందర్భంగా ఆయనను ప్ర‌ధాన మంత్రి శ్రీ న‌రేంద్ర మోదీ స్మరించుకున్నారు. “శ్యామ్ జీ కృష్ణ వర్మ జయంతిని పురస్కరించుకొని ఆయనను నేను గుర్తుకు తెచ్చుకున్నాను. స్వాతంత్ర్య సమరానికి ఆయన చాలా పెద్ద స్థాయిలో అందించిన మద్దతు మన హృద‌యాలలో సజీవంగా నిలచి ఉంది. స్వాతంత్ర్య సమరంలో పాలుపంచుకొనేటట్లు అనేక మందికి ప్రేరణను కలిగించిన దేశ భక్తి మార్గదర్శకుడిగా ఆయన చిరస్మరణీయుడు” అని ప్రధాన మంత్రి తన సందేశంలో పేర్కొన్నారు.
మాన‌వ వినియోగానికి ఉద్దేశించిన వైద్య ఉత్ప‌త్తుల నియంత్ర‌ణ రంగంలో స‌హ‌కారానికి సంబంధించి బ్రిక్స్ దేశాల‌కు చెందిన వైద్య నియంత్ర‌ణ సంస్థ‌ల మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

మాన‌వ వినియోగానికి ఉద్దేశించిన వైద్య ఉత్ప‌త్తుల నియంత్ర‌ణ రంగంలో స‌హ‌కారానికి సంబంధించి బ్రిక్స్ (BRICS) దేశాల‌కు చెందిన వైద్య నియంత్ర‌ణ సంస్థ‌ ల మ‌ధ్య అవ‌గాహ‌న పూర్వ‌క ఒప్పంద పత్రం (ఎమ్ఒయు)పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న సమావేశమైన కేంద్ర మంత్రివ‌ర్గం ఆమోదం తెలిపింది. ఈ ఎమ్ ఒయు సంబంధిత ప‌క్షాల న‌డుమ నియంత్ర‌ణ పరమైన అంశాల‌పై మెరుగైన అవ‌గాహ‌న‌ ఏర్పడడానికి మార్గాన్ని సుగ‌మం చేయనుంది. అలాగే, భార‌త‌దేశం నుండి బ్రిక్స్ దేశాల‌కు వైద్య ఉత్ప‌త్తులు పెరిగేందుకు కూడా ఈ ఎమ్ఒయు దోహ‌దం చేయగలదు.
కస్టమ్స్ సహకారం, కస్టమ్స్ వ్యవహారాల లో పరస్పర పాలన పరమైన సహాయం అనే అంశాల లో భారత ప్రభుత్వానికి, యునైటెడ్ కింగ్ డమ్ ఆఫ్ గ్రేట్ బ్రిటన్ ఎండ్ నార్తన్ ఐర్లండ్ ప్రభుత్వానికి మధ్య ఒప్పందానికి ఆమోదం తెలిపిన మంత్రిమండలి

కస్టమ్స్ సహకారం, కస్టమ్స్ వ్యవహారాల లో పరస్పర పాలనపరమైన సహాయం అనే అంశాల లో భారత ప్రభుత్వానికి, యునైటెడ్ కింగ్ డమ్ ఆఫ్ గ్రేట్ బ్రిటన్ ఎండ్ నార్తన్ ఐర్లండ్ ప్రభుత్వానికి మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ప్రభావం: కస్టమ్స్ తో ముడిపడ్డ అపరాధాల నివారణ కు, దర్యాప్తునకు సంబంధించిన సమాచారం అందుబాటు లోకి రావడం లో ఈ ఒప్పందం సాయపడనుంది. అంతేకాక, వ్యాపారాన్ని సులభతరం గా మార్చడానికి, ఇరు దేశాల మధ్య వ్యాపారం జరిగిన సరకుల క్లియరెన్స్ సక్రమం గా సాగడానికి ఈ ఒప్పందం మార్గాన్ని సుగమం చేయగలుగుతుందన్న అంచనా సైతం ఉంది. అమలు సంబంధి వ్యూహం, లక్ష్యాలు: ఈ ఒప్పందాని కి ఆయా ప్రభుత్వాలు ఆమోదం తెలిపిన తరువాత సంబంధిత ప్రభుత్వాల తరఫున దీనిపై సంతకాలు చేయడం జరుగుతుంది. ఉభయ పక్షాల సాధికార ప్రతినిధుల ద్వారా సంతకాలు అయిన తదుపరి నెల ఒకటో రోజు నాటి నుంచి ఈ ఒప్పందం అమలు లోకి వస్తుంది. పూర్వరంగం: రెండు దేశాల కస్టమ్స్ అధికారుల మధ్య సమాచారాన్ని, రహస్య సమాచారాన్ని వెల్లడి చేసుకోవడానికి ఒక చట్టబద్ధమైన ఫ్రేమ్ వర్క్ ను అందించడం తో పాటు కస్టమ్స్ చట్టాల ను సముచిత రీతి న అమలుపరచడం లో, కస్టమ్స్ సంబంధి అపరాధాల నివారణలో, వాటి దర్యాప్తు లో, శాసనబద్ధమైన వ్యాపారానికి మార్గాన్ని సుగమం చేయడం లో ఈ ఒప్పందం సాయపడనుంది. ఇరు దేశాల కస్టమ్స్ పాలనయంత్రాంగాల సమ్మతి తో ప్రతిపాదిత ఒప్పందం ముసాయిదా పాఠాన్ని ఖాయం చేయడం జరిగింది. భారతదేశ కస్టమ్స్ విభాగం చింత లు, మరీ ముఖ్యం గా కస్టమ్స్ విలువ, టారిఫ్ వర్గీకరణ, రెండు దేశాల మధ్య వ్యాపార ప్రక్రియ నమోదు అయినటువంటి సరకుల మూలం ఎక్కడిది అనే అంశం తాలూకు సమాచారాన్ని ఇచ్చి పుచ్చుకోవడం తో ముడిపడ్డ అవసరాల పట్ల ఈ ఒప్పందం లో విశేషించి శ్రద్ధ తీసుకోవడం జరిగింది.
శ్రీ సి. రాజగోపాలాచారి జయంతి సందర్భం లో ఆయన కు శ్రద్ధాంజలి ఘటించినప్రధాన మంత్రి

శ్రీ సి. రాజగోపాలాచారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి అనేక ట్వీట్ లలో – ‘‘శ్రీ సి. రాజగోపాలాచారి జయంతి నాడు ఆయన కు ఇవే శ్రద్ధాంజలి. స్వాతంత్య్ర సంగ్రామాని కి ఆయన ఇచ్చిన తోడ్పాటు, పరిపాలన లోను, మేధస్సు కు సంబంధించి కౌశలానికి గాను ఆయన ను స్మరించుకోవడం జరుగుతున్నది. గవర్నర్ జనరల్ గా శ్రీ రాజాజీ పదవీ ప్రమాణం చేస్తున్నప్పటి చిత్రాన్ని మరియు భారత రత్న తో ఆయన ను గౌరవిస్తున్నట్లుగా సూచించిన అధికార ప్రకటన ను ఇక్కడ శేర్ చేయడమైంది. https://t.co/psAnq7i9bo శ్రీ రాజాజీ బహుళ ప్రశంసల ను పొందిన రాజనీతిజ్ఞుడు. ఆయన శ్రేయాన్ని సదా అపేక్షించిన వారిలో సర్ దార్ పటేల్ గారు ఒకరు. భారతదేశాని కి గవర్నర్ జనరల్ గా శ్రీ రాజాజీ పదవీ బాధ్యతలు స్వీకరించినప్పుడు శ్రీ సర్ దార్ పటేల్ ఆయన కు రాసిన ఒక ఉత్తరం లో కొంత భాగాన్ని ఇదుగో ఇక్కడ చూడవచ్చును. https://t.co/FN2N2FNAs6“ అని పేర్కొన్నారు.
ఈస్టర్ నాడు ప్రజలకు శుభాకాంక్షలు తెలిపిన ప్రధాన మంత్రి

ఈస్టర్ సందర్భంగా ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ‘‘హ్యాపీ ఈస్టర్. ఈ పవిత్రమైన రోజు ఐకమత్యం, శాంతి మరియు సోదరత్వాల బంధాలను బలోపేతం చేస్తుంది. సమాజంలో ఒక సకారాత్మకమైన వ్యత్యాసాన్ని తీసుకురావడానికి, సేవ చేయడానికి యేసు ప్రభువు యొక్క ఉత్తమమైన ఆలోచనలు మరియు ఆదర్శాలు ప్రజలకు ప్రేరణను అందించుగాక’’ అని ప్రధాన మంత్రి తన సందేశంలో పేర్కొన్నారు.
ప్రజలకు మిలాద్-ఉన్-నబి శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మంగళప్రదమైన మిలాద్-ఉన్-నబి సందర్భంగా ప్రజలకు శుభాకాంక్షలు తెలిపారు. “మిలాద్-ఉన్-నబి నాడు మీకు ఇవే నా శుభ కామనలు. ఈ సందర్భం మన సమాజంలో ఏకత మరియు సామరస్య స్ఫూర్తిని ప్రగాఢం చేయు గాక. శాంతి మరియు సమృద్ధి సదా వెల్లివిరియు గాక” అని ప్రధాన మంత్రి తన సందేశంలో పేర్కొన్నారు.
ఉన్నత న్యాయస్థానాల (పేర్ల మార్పు) బిల్లు, 2016కు మంత్రిమండలి ఆమోదం; బాంబే మరియు మద్రాసు హైకోర్టుల పేర్లలో మార్పునకు వెసులుబాటు

ఉన్నత న్యాయస్థానాల (పేర్ల మార్పు) బిల్లు, 2016ను పార్లమెంటులో ప్రవేశపెట్టే ప్రతిపాదనకు మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మంత్రి ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. ‘బాంబే హైకోర్టు పేరును ముంబై హైకోర్టు’ గాను, అలాగే ‘మద్రాసు హైకోర్టు పేరును చెన్నై హైకోర్టు’ గాను మార్చేందుకు ఉన్నత న్యాయస్థానాల (పేర్ల మార్పు) బిల్లు, 2016 వీలు కల్పిస్తుంది. పూర్వరంగం బాంబే మరియు మద్రాసు హైకోర్టులకు అవి నెలకొన్న నగరాల పేర్లనే పెట్టారు. అయితే ఈ నగరాల పేర్లను మార్చిన తరువాత, ఈ హైకోర్టుల పేర్లను కూడా మార్చాలన్న డిమాండ్లు వచ్చాయి. ప్రస్తుతం ఈ హైకోర్టుల పేర్ల మార్పును పరిష్కరించే కేంద్ర చట్టం ఏదీ లేదు. దీనిని దృష్టిలో ఉంచుకొని ఈ బిల్లును తీసుకువస్తున్నారు. ఈ నగరాల పేర్ల మార్పును పరిగణనలోకి తీసుకొంటే, ఈ హైకోర్టుల పేర్లను కూడా మార్చడం సముచితంగాను, తర్కబద్ధంగాను ఉండగలదు. ఇది ఆయా రాష్ట్ర ప్రభుత్వాల, ప్రజల ఆకాంక్షలను నెరవేర్చగలదు.
గోవా విముక్తి దినం సందర్భం లో గోవాప్రజల కు అభినందనలను తెలిపిన ప్రధాన మంత్రి

గోవా విముక్తి దినం నాడు ప్రజలకు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘గోవా ప్రజలకు ఇవే గోవా విముక్తి దినం తాలూకు అభినందన లు. గోవా కు విముక్తి ని సిద్ధింపచేయడం కోసం జరిగినటువంటి ఉద్యమం లో పాలుపంచుకొన్న వారందరి యొక్క మహత్తరమైన తోడ్పాటు ను మరియు సాహసాన్ని మనం ఈ రోజు న స్మరించుకొంటూ ఉంటాం. వారి దార్శనికత్వం ద్వారా మనం ప్రేరణ ను పొందుతూ, మరి గోవా అభివృద్ధి దిశ లో పాటుపడుతూ ఉన్నాం.’’ అని పేర్కొన్నారు.
‘‘2019వ సంవత్సరపు లోక్ స‌భ కు సాధార‌ణ ఎన్నిక‌లను నిర్వహించడం కోసం నోటిఫికేశన్ లు జారీ చేసేందుకు ఆమోదం తెలిపిన మంత్రివ‌ర్గం

‘‘2019 వ సంవ‌త్స‌రపు లోక్ స‌భ కు సాధార‌ణ ఎన్నిక‌ల ను నిర్వహించడం కోసం ప్ర‌జాప్రాతినిధ్య చ‌ట్టం, 1951 లోని 14వ సెక్ష‌న్ కు చెందిన 2వ స‌బ్- సెక్ష‌న్ ప‌రిధి లో చ‌ట్ట‌బ‌ద్ధ నోటిఫికేశన్ లను జారీ చేయ‌డం కోసం’’ ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఇది భార‌త ఎన్నిక‌ల సంఘం త‌న ప్రోసీడింగ్స్ లో సిఫార‌సు చేసిన తేదీ ల‌లో లోక్ స‌భ యొక్క స‌భ్యుల ను ఎన్నుకోవ‌డం కోసం పార్ల‌మెంట‌రీ నియోజ‌క‌వ‌ర్గాల కు పిలుపునిచ్చేందుకు ఉద్దేశించిన‌టువంటిది. ప్ర‌భావం: నోటిఫికేశన్ లను జారీ చేయడం ద్వారా, 17వ లోక్ స‌భ యొక్క కూర్పు కు ఎన్నిక‌ల ప్రక్రియ ఆరంభమవుతుంది.
107వ భారతీయ విజ్ఞాన శాస్త్ర మహాసభ ను బెంగళూరు లోని యుఎఎస్ లో ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపటి రోజు న, అంటే 2020వ సంవత్సరం జనవరి 3వ తేదీ (శుక్రవారం) నాడు, బెంగళూరు లోని వ్యవసాయ విజ్ఞాన శాస్త్రాల విశ్వవిద్యాలయం జికెవికె లో 107వ భారతీయ విజ్ఞానశాస్త్ర మహాసభ (ISC)ను ప్రారంభించనున్నారు. ఈ సందర్భం లో ప్రధాన మంత్రి ప్రారంభోపన్యాసం చేయనున్నారు. ఆయన ఐ-స్టెమ్ (I-STEM) పోర్ట‌ల్‌ ను కూడా ఆవిష్కరించనున్నారు. ఈ కార్యక్రమం లో కేంద్ర మంత్రి డాక్టర్ హర్ష్ వర్ధన్, కర్నాటక రాష్ట్ర ముఖ్యమంత్రి శ్రీ బి.ఎస్. యడియూరప్ప మరియు ఇతర ప్రముఖులు కూడాను పాల్గొంటారు. ‘‘విజ్ఞానశాస్త్రం మరియు సాంకేతికత: గ్రామీణ ప్రాంతాల అభివృద్ధి’’ అనేది ఈ సంవత్సరం లో భారతీయ విజ్ఞానశాస్త్ర మహాసభ కు ఇతివృత్తం గా ఉంది. నోబెల్ పురస్కార గ్రహీత లు అనేక మంది, శాస్త్రవేత్త లు, మేధావులు, విద్యావేత్తలు, విధాన నిర్ణేత లు, పరిశోధకులు, విద్యార్థులు మరియు ప్రతినిధులు సహా మొత్తం 15,000 మంది ఈ కార్యక్రమం లో పాలు పంచుకోబోతున్నారు. ఈ కార్యక్రమానికి చెందిన సంపూర్ణ సమాచారాన్ని ‘‘ISC 2020 UASB’’ మొబైల్ యాప్‌ లో పొందవచ్చును. అలాగే, గూగల్ ప్లే స్టోర్‌ యొక్క https://play.google.com/store/apps/details?id=com.indiansciencecongress&hl=en_IN లో కూడా ఈ కార్యక్రమం యొక్క పూర్తి వివరాలు లభ్యమవుతాయి.
సిజెఐ జస్టిస్ శ్రా ఉదయ్ ఉమేశ్లలిత్ పదవీప్రమాణ స్వీకారోత్సవానికి హాజరు అయిన ప్రధాన మంత్రి

భారతదేశానికి ప్రధాన న్యాయమూర్తి జస్టిస్ శ్రీ ఉదయ్ ఉమేశ్ లలిత్ యొక్క పదవీప్రమాణ స్వీకారోత్సవం నేడు జరగగా ప్ర‌ధాన మంత్రి శ్రీ న‌రేంద్ర మోదీ ఆ కార్యక్రమానికి హాజరు అయ్యారు. ప్రధాన మంత్రి ఒక ట్వీట్ లో – ‘‘ఈ రోజు న జరిగిన భారతదేశానికి ప్రధాన న్యాయమూర్తి, జస్టిస్ శ్రీ ఉదయ్ ఉమేశ్ లలిత్ యొక్క పదవీప్రమాణ స్వీకారోత్సవానికి హాజరు అయ్యాను.’’ అని పేర్కొన్నారు.
జి20 శిఖర సమ్మేళనం లో మూడో సదస్సు అయిన ‘స‌స్‌ టేన‌బుల్‌  డెవెల‌ప్‌ మెంట్’ లో ప్రధాన మంత్రి ప్రసంగం

ఎక్స్ లన్సిజ్, ప్రపంచం లో సుస్ఠిర అభివృద్ధి లక్ష్యాల సాధన తాలూకు వేగాన్ని కరోనా గత ఏడాదిన్నర కాలం గా మందగింప చేసింది. ఈ అంటువ్యాధి వివిధ దేశాల మధ్య, సామాజిక సమూహాల మధ్య, మహిళలు మరియు పురుషుల మధ్య, ఆర్థిక అంతరాన్ని మరింత గా పెంచి వేసింది. కోవిడ్ నుంచి తిరిగి కోలుకొనే క్రమం లో, మనం సుస్థిర అభివృద్ధి లక్ష్యాల (ఎస్ డిజిస్) కు పెద్దపీట ను వేయడం ఎంతైనా అవసరం. అతి తక్కువ గా అభివృద్ధి చెందిన దేశాలు (ఎల్ డిసి స్), ప్రత్యేకించి ఆఫ్రికా కు మరియు చిన్న ద్వీప దేశాల కు ప్రత్యేకమైన అండదండ లు అవసరమవుతాయి. ఈ సందర్భం లో ఇటలీ మొట్టమొదటి సారి గా జి20 డెవెలప్ మెంట్ మినిస్టర్స్ తో ఒక సమావేశాన్ని నిర్వహించడానికి చొరవ ను తీసుకొంది. నేను దీని ని స్వాగతిస్తున్నాను. ఎక్స్ లన్సిజ్, అభివృద్ధి చెందుతున్న దేశాల కు సహకారాన్ని అందించడం అనే అంశం లో భారతదేశాని కి దీర్ఘానుభవం ఉంది. భారతదేశం తనంతట తాను అభివృద్ధి కి ఒక నిరూపిత క్షేత్రం గా ఉంది. మా అభివృద్ధి యాత్ర ఇతర అభివృద్ధి చెందుతున్న దేశాల కు అనేకమైన నమూనాల ను ఇవ్వగలుగుతుంది. అది డిజిటల్ కనెక్టివిటీ కావచ్చు, ఆర్థిక సేవల ను అన్ని వర్గాల కు అందజేయడం కావచ్చు, లేదా బాలల కు టీకాల ను వేయించడం కావచ్చు.. భారతదేశం పెద్ద ఎత్తున పరిష్కార మార్గాల ను ప్రమాణీకరించింది. ఈ పరిష్కారాల ను అభివృద్ధి చెందుతున్న ఇతర దేశాల తో పంచుకోవడానికి భారతదేశం ఎల్లప్పుడూ సిద్ధం గా ఉంది. మేం మా యొక్క డిజిటల్ పరిష్కార మార్గాల ను ఓపన్ సోర్స్ తరహా లో తీర్చి దిద్ది, వాటి వి యావత్తు మానవ జాతి కి అందుబాటులో కి తీసుకు వచ్చాం. భారతదేశం యొక్క అనుభవాన్ని అభివృద్ధి చెందుతున్న ఇతర దేశాల కు పంచడం కోసం మేం మా జి20 భాగస్వామ్య దేశాల తో కలసి పని చేయదలచాం. ఎక్స్ లన్సిజ్, ఇది ‘కార్యాచరణ తాలూకు దశాబ్దం’ లో ఒకటో సంవత్సరం. ప్రపంచం కోలుకొంటున్న దశ తాలూకు ప్రయోజనాల ను అన్ని దేశాల కు అందించడం మన ఉమ్మడి బాధ్యత. ఈ బాధ్యత ను నిర్వహించడం లో జి20 యొక్క భూమిక చాలా ముఖ్యమైంది అవుతుంది. మీకందరికీ ధన్యవాదాలు. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
ప్రజల పద్మ పురస్కారాల కోసం ప్రేరణమూర్తుల ను నామనిర్దేశం చేయాలని పౌరులకు విజ్ఞప్తి చేసిన ప్ర‌ధాన మంత్రి

క్షేత్ర స్థాయి లో ప్రశంసాయోగ్యమైన కృషి ని చేస్తున్నటువంటి, ప్రజల కు అంతగా తెలియనటువంటి వారి ని ప్రజా పద్మ పురస్కారాల కోసం నామనిర్దేశం చేయవలసిందంటూ ప్రజల కు ప్ర‌ధాన మంత్రి శ్రీ న‌రేంద్ర మోదీ విజ్ఞప్తి చేశారు. నామినేశన్ లను సెప్టెంబర్ 15 వరకు సమర్పించవచ్చు. ‘‘భారతదేశం లో ఎంతో మంది ప్రతిభావంతులు ఉన్నారు. వారు క్షేత్ర స్థాయి లో ప్రశంసాయోగ్యమైనటువంటి కృషి ని చేస్తున్నారు. చాలా సార్లు, వారి ని గురించి మనం కని విని ఎరుగం. అటువంటి ప్రేరణమూర్తుల ను గురించి మీకు తెలుసా ? వారి ని #PeoplesPadma కై మీరు నామనిర్దేశం చేయవచ్చును. సెప్టెంబర్ 15 వరకు నామినేశన్ లను దాఖలు చేయవచ్చు.’’ అని ఒక ట్వీట్ లో ప్రధాన మంత్రి పేర్కొన్నారు.
భారతదేశం లో వృద్ధి ని పరుగు పెట్టించడం కోసం ఆర్థిక రంగం లో, నిర్మాణ రంగం లో మరియు సంక్షేమ రంగం లో చేపట్టవలసిన చర్యల ను గురించి చర్చించేందుకు ఒక విస్తృత స్థాయి సమావేశాన్ని నిర్వహించిన ప్ర‌ధాన మంత్రి

ఆర్థిక రంగం లో ఏయే విధాలు గా జోక్యం చేసుకోవాలి అనే వ్యూహాల ను చర్చించడం కోసం, అలాగే ప్రస్తుత పరిస్థితుల లో వృద్ధి ని మరియు సంక్షేమాన్ని వేగిరపరచడం కోసం నిర్మాణ రంగాని కి సంబంధించి ఎటువంటి సంస్కరణల ను ప్రవేశపెట్టాలి అంశాల ను గురించి కూడా చర్చించడం కోసం ఒక సమావేశాన్ని ప్ర‌ధాన మంత్రి శ్రీ న‌రేంద్ర మోదీ నిర్వహించారు. ఆర్థిక మంత్రి తో మరియు అధికారుల తో ఏర్పాటు చేసిన ఓ సమావేశం లో రైతుల కు, ఎమ్ఎస్ఎమ్ఇ లకు సాయపడటానికి, వ్యవస్థ లో ద్రవ్య సరఫరా ను , ఇంకా పరపతి లభ్యత ను అధికం చేయడానికి ఏయే ప్రమేయాలు, వ్యూహాలు అవసరం అవుతాయి అనే అంశాల పై ప్రధాన మంత్రి చర్చించారు. కోవిడ్-19 సంక్రమణ నేపథ్యం లో ఆర్థిక స్థిరత్వాని కి పూచీ పడటానికి ఏయే ఉపాయాల ను అమలు పరచాలో ఈ సమావేశం లో ప్రధాన మంత్రి చర్చించారు. అంతేకాక, కోవిడ్-19 ప్రభావాల నుండి వ్యాపారాలు త్వరిత గతి న కోలుకొనేందుకు వీలు గా తీసుకొన్నటువంటి చర్యల ను గురించి సైతం ఆయన చర్చించారు. శ్రామికుల శ్రేయం మరియు సామాన్య మానవుడి శ్రేయం అనే అంశాల ను ప్రధాన మంత్రి ఈ సమావేశం లో ప్రస్తావిస్తూ, కోవిడ్-19 కారణం గా తల ఎత్తిన అంతరాయాల కు సంబంధించిన సంకటాల ను దూరం చేయడానికి వ్యాపారాల కు సాయపడటం ద్వారా లాభదాయక ఉద్యోగ అవకాశాల ను కల్పించవలసిన ఆవశ్యకత ఉందని తెలిపారు. గత కాలం లో చేపట్టిన ప్రధానమైన వ్యవస్థీకృత‌ సంస్కరణల ను బల పరచవలసిన అవసరాన్ని గురించి కూడా ప్రధాన మంత్రి సమావేశం లో ఉద్ఘాటించారు. అదే విధం గా కార్పొరేట్ గవర్నెన్స్, పరపతి విపణులు మరియు మౌలిక సదుపాయాల కల్పన రంగాల లో నూతన వ్యవస్థీకృత‌ సంస్కరణల పై సైతం సమావేశం లో చర్చించడమైంది. మౌలిక సదుపాయాల కల్పన రంగం లో క్రొత్త పథకాల కు సంబంధించిన పనుల ను మొదలుపెట్టేందుకు సత్వర చర్యల ను తీసుకోవలసిన అవసరం ఎంతయినా ఉందని, అలా చేసినందువల్ల కోవిడ్-19 కారణం గా చేజారిన కాలాన్ని తిరిగి భర్తీ చేసుకోవడానికి వీలు ఏర్పడుతుంది అంటూ ప్రధాన మంత్రి నొక్కిచెప్పారు. నేశనల్ ఇన్ ఫ్రాస్ట్రక్చర్ పైప్ లైన్ లో భాగం గా అమలుపరుస్తున్న పథకాల ను- కాలిక జాప్యాల ను నివారించి మరి ఉద్యోగాల ను కల్పించడం సాధ్యపడేటట్లుగా- తరచు గా అత్యున్నత స్థాయి లో సమీక్షిస్తూ ఉండాలని ప్రధాన మంత్రి కోరారు. వివిధ మంత్రిత్వ శాఖ లు చేపట్టిన సంస్కరణ కార్యక్రమాల ను అంతరాయం లేకుండా కొనసాగించాలని, మూలధనం మరియు పెట్టుబడి ప్రవాహాల కు ఎటువంటి అడ్డంకులు ఎదురైనా వాటి ని తొలగించేందుకు కాలబద్ధ ప్రణాళిక తో ముందుకు పోవాలన్న విషయం కూడా సమావేశం లో చర్చ కు వచ్చింది. హోం మంత్రి, ఆర్ధిక మంత్రి, ఆర్ధిక మంత్రిత్వ శాఖ కార్యదర్శులతో పాటు భారత ప్రభుత్వం లోని ఉన్నతాధికారులు కూడా ఈ సమావేశాని కి హాజరయ్యారు.
ఇజ్రాయెల్ పూర్వ అధ్యక్షుడు శ్రీ శిమోన్ పెరెజ్ మృతి పట్ల ఇజ్రాయెల్ ప్రజలకు తన సంతాపం తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇజ్రాయెల్ పూర్వ అధ్యక్షుడు శ్రీ శిమోన్ పెరెజ్ మృతి పట్ల ఇజ్రాయెల్ ప్రజలకు తన సంతాపాన్ని వ్యక్తం చేశారు. “పూర్వ అధ్యక్షుడు శ్రీ శిమోన్ పెరెజ్ రూపంలో కీలకమైన ఒక ప్రపంచ నాయకుడిని, భారతదేశపు స్నేహితుడిని మేం కోల్పోయాము. ఆయన మరణం నన్ను బాధించింది. ఇజ్రాయెల్ ప్రజలకు ఇవే మా సంతాపాలు” అని ప్రధాన మంత్రి తమ సందేశంలో పేర్కొన్నారు.
ఆరోగ్య సంర‌క్ష‌ణ రంగం లో స‌హ‌కారం అంశంపై భార‌త‌దేశానికి, బ‌హ్రెయిన్ కు మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆరోగ్య సంర‌క్ష‌ణ రంగం లో స‌హ‌కారం అంశంపై భార‌త‌దేశం మ‌రియు బ‌హ్రెయిన్ ల మ‌ధ్య సంతకాలు అయిన ఒక అవ‌గాహ‌న పూర్వ‌క ఒప్పందానికి (ఎమ్ఒయు) ఆమోదం తెలిపింది. ప‌రిశోధ‌న ఫ‌లితాలు మ‌రియు ప్ర‌చుర‌ణ‌లు స‌హా స‌మాచార ఆదాన ప్ర‌దానం; ప్ర‌భుత్వ అధికారులు, విద్యారంగ సిబ్బంది, పండితులు, ఉపాధ్యాయులు, నిపుణులు మ‌రియు విద్యార్థుల రాక‌పోక‌లు; కార్య‌శాల‌లు మ‌రియు శిక్ష‌ణ కోర్సుల‌లో పాలుపంచుకోవ‌డం; ప్రైవేటు రంగంలోను, విద్యా రంగంలోను, ఆరోగ్యం ఇంకా వైద్య ప‌రిశోధ‌క కార్య‌క‌లాపాల‌కు ప్రోత్స‌హం అందించ‌డంతో పాటు ఇరు ప‌క్షాలు ప‌ర‌స్ప‌రం నిర్ణ‌యించుకొన్న మేర‌కు మ‌రే రూపాలలో అయినా స‌హ‌కారం.. వంటి రంగాల‌లో స‌హ‌కారం ఈ ఎమ్ఒయు పరిధి లో ఉంటుంది. ఈ ఎమ్ ఒయు అమ‌లు ను ప‌ర్య‌వేక్షించేందుకు స‌హ‌కారం తాలూకు స్వ‌రూపాన్ని మ‌రింత విస్తృత ప‌ర‌చేందుకు ఒక కార్యనిర్వాహ‌క బృందాన్ని ఏర్పాటు చేస్తారు.
పూర్వ ప్రధాని శ్రీ మొరార్ జీభాయి దేసాయి కి శ్రద్ధాంజలి ఘటించిన ప్రధానమంత్రి

పూర్వ ప్రధాని శ్రీ మొరార్ జీభాయి దేసాయి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘నేను మన పూర్వ ప్రధాని శ్రీ మొరార్ జీభాయి దేసాయి కి శ్రద్ధాంజలి సమర్పిస్తున్నాను. దేశ నిర్మాణం లో అందించినటువంటి మహత్తరమైన తోడ్పాటు కు గాను ఆయన ను సర్వత్రా గౌరవించుకోవడం జరుగుతున్నది. భారతదేశాన్ని మరింత సమృద్ధం చేయడం కోసం ఆయన విస్తృతమైన కృషి ని చేశారు. సార్వజనిక జీవనం లో నిజాయతీ కి ఎల్లవేళలా పెద్ద పీట ను ఆయన వేశారు.’’ అని పేర్కొన్నారు.
నాగాలాండ్ నుంచి వచ్చిన విద్యార్థినుల ప్రతినిధి వర్గాని కి ప్రధాన మంత్రిలోక్ కళ్యాణ్ మార్గ్ లోని తన నివాసం లో ఆతిథ్యం ఇచ్చారు

ప్రధాన మంత్రి శ్రీ నరేంద్ర మోదీ లోక్ కళ్యాణ్ మార్గ్ లో ఉన్న తన నివాసం లో నాగాలాండ్ కు చెందిన విద్యార్థినుల తో కూడిన ఒక ప్రతినిధి వర్గాని కి ఈ రోజు న ఆతిథేయి గా వ్యవహరించారు. ప్రతినిధి వర్గం ‘ఏక్ భారత్, శ్రేష్ఠ భారత్’ కార్యక్రమం లో భాగం గా దిల్లీ ని సందర్శిస్తున్నది. ప్రధాన మంత్రి తో సమావేశం అయినందుకు విద్యార్థినులు వారి ప్రసన్నత ను వ్యక్తం చేశారు. అరమరికల కు తావు లేనటువంటి సంభాషణ లో, వారు ఈశాన్య ప్రాంతం విషయం లో ప్రధాన మంత్రి యొక్క దృష్టి కోణం ఎలా ఉందీ, నాగాలాండ్ లో ఆయన కు ఎదురైన అనుభవాలు ఏమేమిటి, యోగ యొక్క ప్రాముఖ్యం మొదలైన అనేక అంశాల పై చర్చ జరపడం తో పాటు ఆయా అంశాలపై ప్రధాన మంత్రి అభిప్రాయాల ను తెలియ జేయవలసింది గా అభ్యర్థించారు. సంభాషణ సాగిన క్రమం లో, విద్యార్థినులు దిల్లీ లో వివిధ పర్యటన స్థలాల ను సందర్శించినప్పుడు వారికి కలిగిన అనుభూతి ని గురించి ప్రధాన మంత్రి అడిగి తెలుసుకున్నారు. దిల్లీ లో ఉన్న కాలం లో ‘పిఎమ్ సంగ్రహాలయ’ ను మరియు జాతీయ యుద్ధ స్మారకాన్ని సందర్శించండి అంటూ ప్రధాన మంత్రి విద్యార్థినుల కు సలహా ఇచ్చారు. ప్రధాన మంత్రి తో ప్రతినిధి వర్గం యొక్క సమావేశాన్ని మహిళల జాతీయ సంఘం (ఎన్ సిడబ్ల్యు) ఏర్పాటు చేసింది.
అత్యవసర పరిస్థితి ని ప్రతిఘటించిన వారిని గుర్తుకు తెచ్చుకొన్న ప్ర‌ధాన మంత్రి

అత్యవసర పరిస్థితి ని ప్రతిఘటించిన, భారతదేశ ప్రజాస్వామ్యాన్ని పరిరక్షించిన వారందరినీ ప్ర‌ధాన మంత్రి శ్రీ న‌రేంద్ర మోదీ స్మరించుకొన్నారు. ఆత్యయిక స్థితి వార్షికోత్సవం నాడు ప్రధాన మంత్రి వరుస ట్వీట్ లలో ఈ కింది విధం గా పేర్కొన్నారు. ‘‘ అత్యవసర పరిస్థితి తాలూకు చీకటి రోజులు ఎన్నటికీ మరచిపోలేనటువంటివి. 1975వ సంవత్సరం మొదలుకొని 1977వ సంవత్సరం వరకు ఉన్న కాలం సంస్థ ల క్రమానుగుణ వినాశనానికి సాక్షి గా నిలచింది. భారతదేశం ప్రజాస్వామిక స్ఫూర్తి ని పటిష్టపరచడం కోసం శాయశక్తుల కృషిచేస్తామని, అలాగే మన రాజ్యాంగం లో ప్రతిష్ఠించిన విలువల ను అమలు చేస్తామని ప్రతిజ్ఞ ను స్వీకరించుదాం రండి. ఈ రకం గా కాంగ్రెస్ మన ప్రజాస్వామిక సభ్యత ను అణగదొక్కింది. ఇమర్జెన్సి ని విరోధించి, భారతదేశ ప్రజాస్వామ్యాన్ని పరిరక్షించిన మహానుభావులు అందరిని మనం జ్ఞప్తి కి తెచ్చుకొందాం. #DarkDaysOfEmergency ’’ https://instagram.com/p/CQhm34OnI3F/?utm_medium=copy_link
జాతీయ ఉపాధ్యాయ పురస్కారాల గ్రహీతల తో సంభాషించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న, లోక్ కల్యాణ్ మార్గ్ లో జాతీయ ఉపాధ్యాయ పురస్కారాల గ్రహీతల తో ముఖాముఖి సంభాషించారు. ప్ర‌ధాన మంత్రి పురస్కార విజేతల ను వారు చేసిన అసామాన్యమైన కృషి కి గాను అభినందించారు. ప్రతి ఒక్క విద్యార్థి జీవనం లో పరివర్తన ను తీసుకు రావడం కోసం కఠోరం గా పాటు పడటాన్ని కొనసాగించవలసింది గా వారి కి ఆయన విజ్ఞ‌ప్తి చేశారు. బోధన లో ఒక సహాయక సాధనం గా సాంకేతిక విజ్ఞ‌ానాన్ని వినియోగించుకోవడానికి గల ప్రాధాన్యాన్ని ప్రధాన మంత్రి తన సంభాషణ క్రమం లో వివరించారు. వివిధ దైనందిన సమస్యల కు పరిష్కార మార్గాల ను అన్వేషించడం కోసం విద్యార్థుల లో మేధోమథనాన్ని ప్రోత్సహించవలసిందిగా ఉపాధ్యాయుల ను ఆయన కోరారు. విద్యార్థుల ను కట్టిపడవేయకూడదని, ప్రతి ఒక్క చిన్నారి కి ఒక అవకాశాన్ని ఇవ్వండని పురస్కారాల విజేతల కు ఆయన విన్నవించారు. విద్యార్థుల లో సృజన శీలత ను ప్రోత్సహించవలసిన అవసరం ఉందని ప్రధాన మంత్రి స్పష్టం చేశారు. సృజనాత్మకత ను ప్రోత్సహించడం బాలల కు స్వీయ ప్రేరణ ను అందించగలదని, వారు తమ తో తాము పోటీ పడేటట్టు చేయగలుగుతుందని ఆయన తెలిపారు. వివిధ అంశాల పట్ల విద్యార్థి దృష్టికోణాన్ని అర్థం చేసుకోవడం ముఖ్యం అని కూడా ఆయన చెప్పారు. ఉపాధ్యాయులంతా వారి లోపలి విద్యార్థి ని సజీవం గా ఉంచుకోవాలని, నేర్చుకొంటూ ఉండటాన్ని కొనసాగించాలని ప్రధాన మంత్రి సూచించారు. పురస్కార స్వీకర్త లు పాఠశాలల్లో సకారాత్మకమైనటువంటి మార్పు ను తీసుకొని రావడం లో వారు చేసిన పరివర్తనాత్మకమైన కృషి ని గురించి ప్రధాన మంత్రి దృష్టి కి తీసుకు వచ్చారు. నూతన ఆవిష్కారాలు చేయడం లో మరియు సాంకేతిక విజ్ఞ‌ానాన్ని వినియోగించుకోవడం లో విద్యార్థుల కు అటల్ టింకరింగ్ లేబ్స్ ఏ విధం గా దోహదపడిందీ కూడా వారు ప్రస్తావించారు. ఈ కార్యక్రమం లో, మానవ వనరుల వికాసం శాఖ కేంద్ర మంత్రి శ్రీ రమేశ్ పోఖ్రియాల్ తో పాటు మానవ వనరుల వికాసం శాఖ సహాయ మంత్రి శ్రీ సంజయ్ శాంరావ్ ధోత్రే కూడా హాజరు అయ్యారు.